Sissejuhatuseks, olen püüdnud teatud asju vältida. Nt Ninataga arvamusi kommenteerida. Ka ei loe ma tema blogi, sest tema bloginduse algusaegadel saatsid selle lingi mulle mu (mees)kolleegid,  ning me arutasime siiralt ja südamest, et kas peaks talle koju kirikuõpetaja või psühholoogi saatma, sest tegemist oli nii depressiivse, allasurutud ja masohhistliku eluga mis sealt vastu vaatas. Ka oma kõige halvema suhte kõige halvemal päeval olen olnud oma arvates paremas ja õnnelikumas suhtes, ka ei kujuta ette, et vigiseksin oma elukaaslase üle mingis blogis, mingis inimvihkajalikus stiilis. Noh, pole tema postitusi vahepeal vaadanud, (va. see viimane), aga tean, et feminist ta ei ole. Ja Sirje peaks  Ninataga taset teades mitte rääkima talle feminismi klassikutest või teooriatest.    Mina isiklikult arvan et mõõdukas feminist peaks seksist märksa enam saama ja seda nautima kui allasurutud koduperenaine, kes "nühkimise" ajal lakke vahib. Ja oma naudingu ja rohkemgi veel saab ta kätte sellepärast, et feminist ei saa olla mingisugune nühitav. Ta tahab oma osa saada!!! Ja kindlasti ka anda, ta ei ole suhtluses passivne osaline. Ja arvata, et feministil ei teki partneriga hingelist sidet, on sama,  kui välistada see mõne muu täiesti suvalise kriteeriumi järgi - arvata, et naiskorporatsioonide esindajad ja seks ei sobi kokku, või seks ja punapead, seks ja naistaksojuhid.  Iga seksipartneriga ei pea tekkima hingelist sidet, see on inimeste otsustada, kas ta tahab seda või mitte. Mingil eluperioodil või mingis situatsioonis võib seks olla parim pingelangetaja, väljaelamise, loomingu, mille iganes vahend. Aga on inimesi, kel tekib võimas emotsioon iga kord, iga partneriga. Ja see on siis oma valik,  kas tahad mingi nühkuriga pingeid maandada, kui tead et selle käigus tekib sul võimas armastuse, jumaldamise, andatahtmise tunne. Nii head asja tahaks äkki jagada hoopis kellegi erilisega? Või ei taha?  Ja näha feministis mingisugust negatiivset tonti on silmaringi küsimus. Feminismis on palju positiivset, mida Ninataga võiks ka katsuda vahelduseks üles leida.    Marii, mõõdukas feminist, jumaldab seksi :)